دستونک عبیدعارف
کستری گیش بنت مزن ہچّی
گیر ترا نیا اَنت جانِ من ہچّی
اَنچیں بے شکریں وہد ءُ باریگ اَنت
درائیں واک ءُ وس ءَ بکن ہچّی
من گوں دستونکاں نشتگاں دائم
کاڑ ساڈاہاں پہ وتن ہچّی
مئیگ ءُ مورانی تالہے اَنچیں
کار باز اَنت بَلے نگن ہچّی
بے کسیں میّت ءَ لداں شِنگاں
شودگ ءُ مانش ءَ کپن ہچّی
راز پشکپتگیں نہ بنت پِہنیام
کمّے پسّست نہ اِنت بدن ہچّی
من تئ داستان در بُرتگ
بِل مپتیں بٹاک مہ جن ہچّی
پیر بیت میر نہ بیت عبید عارف
روچ پہروچ کستر اِنت مزن ہچّی